Lofsrud skole

**Referat Driftsstyremøte**

Tid: Mandag 30.01.2022 kl.1700-1830

Sted: Møterom

# Medlemmer

|  |  |  |  |
| --- | --- | --- | --- |
| **Navn** | **Rolle** | **Medlemskategori** | **Tilstede** |
| Erlend Jonassen | MDRIFT | Ekstern | x |
| Torill Hansen | MDRIFT | Ekstern | x |
| Fatima Hadouchi  | MDRIFT | Ekstern | x |
| Lania Khasraw Najmadin Najmadin  | MDRIFT | Elev | x |
| Yasin Mikail Antonsen Gence  | MDRIFT | Elev | x |
| Ragnhild Juvik | MDRIFT | Foresatt | x |
| Lanja Khon-Engheim | MDRIFT | Foresatt  | x |
| Gro Johre | MDRIFT | TILS | x |
| Tone Maurstad | MDRIFT | TILS | forfall |
| Trond Nilsen | Sekretær | TILS | x |
|  | VDRIFT | EKSTA |  |
| Lois Lund Rabe | VDRIFT | EKST |  |
| Kaare Solhjell | VDRIFT | EKST |  |

### SAKSLISTE

SAK NR 01/2023 Godkjenning av innkallingen.
Godkjent

SAK NR 02/2023 Godkjenning av referat.

 Godkjent

SAK NR 03/2023 Budsjett for 2023.
Rektor legger fram Lofsrud skoles budsjett og orienterte om de viktigste postene.
90% av budsjettet går til lønn. Lofsrud skole har hatt økning i lærerstillinger i takt med elevøkning. P.t. har skolen en lærerdekning på 12 elever pr. lærer. Normen er 19 elever pr. lærer.
Satsningsområdene på skolen er lesing, læringsmiljø og tverrfaglighet. Disse krever også en del av budsjettet.
I tillegg har ingen av lærerne flere enn 15 kontaktelever, og med 2,5 timer nedslag til arbeidet med sine kontaktelever.
Miljøteam er også noe som tar litt av budsjettet, men er bl.a. relatert til læringsmiljø.
Budsjettet for 2023 er godkjent av driftsstyret.

SAK NR 04/2023 Strategisk plan.
Rektor la frem skolens strategiske plan som vil være retningsgivende for Lofsrud skole.
Satsningsområdene lesing, læringsmiljø og tverrfaglighet er grunnleggende føringer i Lofsrud skoles strategiske plan.
Skolens strategiske plan er tatt til etterretning.

SAK NR 05/2023 Nytt fra FAU – referat vedlagt. Ragnhild orienterte om siste FAU referat. FAU jobber videre med saker som står på agendaen, kulturaften er en. Her vil FAU ikke skille de enkelte kulturer med egen aften, men en felles aften hvor alle samles. Kanskje mye fokus på mat, kanskje litt mere musikkinnslag m.m.
Skoleballet var oppe med oppfordring på å få med flere kåringer enn bare konge og dronning. Dette bekrefter elevrådslederne og ramser opp flere. Viktig at det ikke blir for mange heller.
FAU har kontroll på vakter, servitører m.m.
Diskusjon om leie av limousin blant elevene. For sent for i år, FAU oppfordrer til at en jobber for at dette ikke er lov for ettertiden. Dette må foreldrene bestemme og gjennomføre.
Oppfordrer til at skolen leier ut kun til livssynsnøytrale organisasjoner.
Elever på 10.trinn er inne i søknadsprosess mtp vgs. Besøk av, og besøk på skoler er viktige områder her.
FAU har også kommentert «Helene sjekker ut» et positivt program for området.
Morten fra HUB`en orienterte om tilbudet de har til ungdommen.

SAK NR 06/2023 Nytt fra Elevrådet
Elevrådsmøte i dag. Planlegger temauke siste uke før påske.
Elevrådet oppfordrer Driftsstyret til å komme innom på talentiadedagen. Kakaomøtet hver fredag med rektor er en kjempesuksess. Må fortsette. Kristian har bedt Lanya om å få satt en fotogruppe på skolen.

SAK NR 07/202 Elevundersøkelsen og ståstedsanalysen.
Elevundersøkelsen i ny utgave er en utfordring å få lest, sammenliknet og tolket.
Lofsrud skoles 10.trinn, som kan offentliggjøres, 35 svar er bedre enn Oslosnittet, 12 på snittet og 5 under. Dette er bra, eleven er fornøyde med skolen.
Lærerne har tatt en ståstedsanalyse for skolen. Rektor viser til tilsendt rapport for detaljer.
Dette ligger også til grunn for arbeidet med strategisk plan. Tilbakemeldingen fra lærerne er at det er fokus på arbeidsmiljø og elevmiljø.

SAK NR 08/2023 Status Lofsrud.
Trygt læringsmiljø er fundamentet for å drive god skole, medfører at skolen de siste årene jobbet med strukturer som skal fremme og miljø og trygghet. Dette sammen med gode relasjoner mellom elever og ansatte er vi gode på.
Dette gjør at skolen nå kan gå over på et større fokus på læring og pedagogisk utviklingsarbeid. Det skal bli kult å være flink på skolen.
De siste ukene har det vært en dreining til lite tull og tøys på skolen, noe som gjør at skolen er på rett vei. Skolens mål er at elevenes resultater skal være like gode som på de beste skolene i Oslo.

SAK NR 09/2023 Eventuelt
Ragnhild spør om vinteraktivitetsdag.
Hva skjedde med slalom, ski osv.
Skolen må prioritere pengebruken, skikort er dyrt og skal ikke avgjøres med foreldrebetaling. Aktiviteter i skoleregi skal være gratis og da er det økonomien som rår.

Elevrådsrepresentant spør om negle og vippe tilbudet, hvorfor er dette lagt ned?
Tilbudet kostet rundt 130.000,- kr for 12 elever. Dette sammen med dyrt utstyr gjorde at det ble for kostnadskrevende. Skolen ser på ulike løsninger som kan gi et lite tilbud innen denne genren.

Neste møte 06.03 2023

**Trond Nilsen Ragnhild Juvik**

**Sekretær Driftstyreleder**